Štule
<s>Štule (od starovisokonjemačkog: stelza) ili hodulje su dva duga štapa, sa prečkama za stopala, koji služe da se na njima hoda na izvjesnoj visini iznad tla.</s>

<s>Karakteristike</s>

<s>Štule se izrađuju od drva, metala (aluminij), pleksiglasa, grafita i sličnih lakih materijala.</s><s>Postoji nekoliko tipava štula, od onih koji nemaju do onih koje imaju držače za ruke, i onih koje se vežu za noge (Peg štule).</s><s>Postoje tipovi sa žicama pomoću kojih se mogu pomicati i snagom ruku, kao i one koje imaju i treću 
štulu (motku) koje ih čine stabilnijima za rad na visinama.</s><s>Pojedine teleskopske štule visoke su i do 4 metra.</s>

<s>Današnje moderne teleskopske radne aluminijske štule, koje se pričvršćuju za noge su vrlo sigurne.</s>

<s>Dječje štule se ne vežu za noge, a gornja polovica se drži ispod ruku.</s>

<s>Korištenje
Štule su isprva korištene da se pređu rijeke i močvare.</s><s>Kao sredstvo za zabavu koristili su ih tokom historije svi narodi svih uzrasta, a kao sredstvo za rad i svakodnevni život stanovnici močvarnih krajeva.</s>

<s>Štule se danas koriste kao rekvizit za rekreaciju i zabavu u cirkusima, festivalima, ali i kao sredstvo za rad u građevinarstvu.</s><s>U Američkoj saveznoj državi 
Kaliforniji koriste se moderne aluminijske štule za branje i uređenje voćnjaka.</s>

<s>Historija</s>

<s>Tokom historije štule su se koristile na svim kontinentima od Kine u Aziji do Amerike.</s>

<s>Na antičkim artefaktima iz Mediterana postoje brojni prikazi hodača na štulama.</s><s>U Nigeriji je pronađena ploča iz Beninskog Carstva sa prikazom hodača na štulama koji nosi mač.</s><s>U meksičkoj Državi Yucatan, u hramovima Maya pronađeni su reljefi sa hodačima na štulama koji su sudjelovali u vjerskim ritualima i plesovima.</s>

<s>Po štulama je poznat grad Namur, u Belgiji, koji je često plavljen od rijeka Sambre i Meuse, pa su se štulama koristili čak i vojnici.</s><s>Poznat je događaj sa početka  17. vijeka kad je gradonačelnik Namura, dao nadvojvodi Albrechtu VII četu vojnika na štulama.</s><s>U znak zahvalnosti nadvojvoda je oslobodio grad poreza na pivo, što je u ono vrijeme bila velika privilegija.</s>

<s>Danas se u Namuru održava tradicionalno Nanadmetanje na štulama, koje je 2021. uvršteno na UNESCO-v Popis nematerijalne svjetske baštine u Evropi.</s>

<s>Štule su bile obavezni rekvizit pastira u Regiji Landes na jugozapadu Francuske.</s><s>Mladi pekar iz Landesa Silvain Dornon je u proljeće 1891. prevalio na štulama put do Moskve za pedeset i osam dana.</s>

<s>Izvori</s>

<s>Vanjske veze</s>

<s>Kako Napraviti štule 
 Stiltwalking</s>

<s>Cirkus
Zabava
Igračke</s>

